ජනපතිවරණයේදී ආරක්ෂාව උපරිමයෙන් දෙන්න  ඇමැති ප්රමිතගෙන් උපදෙස්
එළැඹෙන ජනාධිපතිවරණය මැතිවරණ කොමිෂන් සභාව විසින් ප්රකාශයට පත්කර ඇති බැවින් එම කාලයේ දී ජනාධිපති අපේක්ෂකයන්ගේ පුරවැසියන්ගේ මෙන්ම සමස්ත රටේම ආරක්ෂාව උපරිම අයුරින් තහවුරු කිරීමට අවශ්ය සියලු පියවර ගන්නා ලෙස ආරක්ෂක රාජ්ය අමාත්ය ප්රමිත බණ්ඩාර තෙන්නකෝන් මහතා පාර්ලිමේන්තුවේදී ආරක්ෂක ප්රධානීන්ට උපදෙස් ලබා දුන්නේය ආරක්ෂක කටයුතු පිළිබඳ අමාත්යාංශයීය උපදේශක කාරක සභාව 26 දා පාර්ලිමේන්තුවේදී රැස්වූ අවස්ථාවේදී ආරක්ෂක රාජ්ය අමාත්යවරයා විසින් මෙලෙස උපදෙස් ලබා දෙන ලදි ආරක්ෂක මාණ්ඩලික ප්රධානී ජනරාල් ශවේන්ද්ර සිල්වා නාවික හමුදාපති වයිස් අද්මිරාල් ප්රියන්ත පෙරේරා ඇතුළු ත්රිවිධ හමුදාවේ උසස් නිලධාරීන් පිරිසක් මෙන්ම ආරක්ෂක අමාත්යාංශය සහ ඒ යටතේ ඇති ආයතන ප්රධානීන් මෙම කාරක සභා රැස්වීමට කැඳවා තිබිණි එසේම ආණ්ඩුක්රම ව්යවස්ථාව හා පුරවැසියන්ගේ මූලික අයිතිවාසිකම් ආරක්ෂා වන පරිදි මෙම සියලු කටයුතු සිදුකරන ලෙසත් ඇමැතිවරයා ඉල්ලීමක් කළේය එසේම පසුගිය වසර දෙකක ඉතාම සංකීර්ණ කාලය තුළ අමාත්යාංශයක් ලෙස බරපතල තීන්දු තීරණ ගැනීමට සිදු වූ බවත් එම කාලය තුළ ජාතික ආරක්ෂාව සහ නීතියේ ආධිපත්ය යළි තහවුරු කරමින් රට ස්ථාවර කිරීමට හැකි වූ බවත් ඒ මහතා වැඩිදුරටත් පැවසීය කාරක සභා සාමාජික මන්ත්රීවරුන් වන ආචාර්ය සරත් වීරසේකර හා මුජිබර් රහුමාන් යන මහත්වරුන් ඇතුළු මන්ත්රීවරු පිරිසක් ද මෙම රැස්වීමට සහභාගි වූහ අකිත පෙරේරා රනිල් ධර්මසේන